*Par iepirkuma procedūras*

*“Ēkas nojaukšana un 13. apakšstacijas izbūve Fridriķa ielā 2,*

*10kV elektrolīnijas atjaunošana un elektroiekārtu ierīkošana.”*

*(ID Nr.RS/2023/13) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

1. *Jautājums:*

*Iepirkumam pievienotājā specifikācijā nav norādītas pozīcijas, kas attiecas uz releju aizsardzību un automātiku. Lūdzam precizēt, vai šos darbus izpildīs „Rīgas Satiksme”.*

Atbilde:

Skaidrojam, ka darbus, kas attiecas uz releju aizsardzību un automātiku (vilces iekārtām), veiks Pasūtītājs.

*2.jautājums:*

*Iepirkumam pievienotājā specifikācijā nav norādītas pozīcijas, kas attiecas uz televadības sistēmu Lūdzam precizēt, vai šos darbus izpildīs „Rīgas Satiksme”.*

Atbilde:

Skaidrojam, ka darbus, kas attiecas uz televadības sistēmu, veiks Pasūtītājs.

*3.jautājums:*

*Iepirkumam pievienotājā specifikācijā (Lokālā tāme Nr. 3.1 un 3.3) ir norādīti AS „Sadales tīkls” būvdarbu apjomi. Lūdzam informēt, vai AS „Sadales tīkls” par šiem būvdarbiem izsludinās iepirkumu savā iepirkumu sistēmā.*

Atbilde:

Skaidrojam, ka saskaņā ar Līguma projekta 5.9 punktu, *Būvuzņēmējam ir pienākums izpildīt inženierkomunikāciju īpašnieku izvirzītās prasības attiecībā uz inženierkomunikāciju pārbūves/izbūves darbu izpildi, kā arī pēc inženierkomunikāciju īpašnieku pieprasījuma slēgt līgumus ar inženierkomunikāciju īpašniekiem par jautājumiem, kas saistīti ar inženierkomunikāciju pārbūves/izbūves darbu izpildi (inženierkomunikāciju un ar izbūvi saistīto dokumentu nodošanu inženierkomunikāciju īpašniekam u.c. jautājumiem). Līgums jānoslēdz pirms inženierkomunikāciju pārbūves/izbūves darbu izpildes uzsākšanas un, organizējot darbu izpildi, jāvadās no šo līgumu nosacījumiem.* Ņemot vērā minēto, ja nepieciešams, Būvuzņēmējam ir pienākums noslēgt līgumu ar AS “Sadales tīkls” par attiecīgajiem būvdarbu apjomiem un kārtot visas formalitātes, kādas nepieciešamas Lokālajā tāmē iekļauto būvdarbu veikšanai.

Iepirkumu komisijas priekšsēdētāja Inta Novika